CELEX: 62020CN0238
Language: hr
Date: 2020-06-05 00:00:00
Title: Predmet C-238/20: Zahtjev za prethodnu odluku koji je 5. lipnja 2020. uputio Augstākā tiesa (Senāts) (Latvija) – SIA Sātiņi-S protiv Dabas aizsardzības pārvalde

10.8.2020   
            
            
               HR
            
            
               Službeni list Europske unije
            
            
               C 262/19
            
         
      Zahtjev za prethodnu odluku koji je 5. lipnja 2020. uputio Augstākā tiesa (Senāts) (Latvija) – SIA Sātiņi-S protiv Dabas aizsardzības pārvalde
      (Predmet C-238/20)
      (2020/C 262/25)
      Jezik postupka: latvijski
      
         Sud koji je uputio zahtjev
      
      Augstākā tiesa (Senāts)
      
         Stranke glavnog postupka
      
      
         Tužitelj u prvostupanjskom postupku i žalitelj u kasacijskom postupku: SIA Sātiņi-S
      
         Druga stranka u kasacijskom postupku: Dabas aizsardzības pārvalde
      
         Prethodna pitanja
      
      
                  1.
               
               
                  Dopušta li se pravom na pravičnu naknadu zbog ograničenja prava na vlasništvo zajamčenog člankom 17. Povelje Europske unije o temeljnim pravima da naknada, koju država dodjeljuje zbog gubitaka nanesenih akvakulturi u području mreže Natura 2000. koje su uzrokovale zaštićene ptice u skladu s Direktivom 2009/147/EZ Europskog parlamenta i Vijeća od 30. studenoga 2009. o očuvanju divljih ptica (1) bude znatno manja od stvarno pretrpljenih gubitaka?
               
            
                  2.
               
               
                  Čini li naknada koju država dodjeljuje zbog gubitaka nanesenih akvakulturi u području mreže Natura 2000. koje su uzrokovale zaštićene ptice u skladu s Direktivom 2009/147/EZ Europskog parlamenta i Vijeća od 30. studenoga 2009. o očuvanju divljih ptica, državnu potporu u smislu članaka 107. i 108. Ugovora o funkcioniranju Europske unije?
               
            
                  3.
               
               
                  U slučaju potvrdnog odgovora na drugo pitanje, može li se na naknadu poput one o kojoj je riječ u glavnom postupku primijeniti gornja granica od 30 000 eura za de minimis potpore utvrđena člankom 3. stavkom 2. Uredbe Komisije (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije na de minimis potpore u sektoru ribarstva i akvakulture (2)?
               
            
         (1)  SL 2010., L 20, str. 7. (SL, posebno izdanje na hrvatskom jeziku, poglavlje 15., svezak 32., str. 128. i ispravak SL 2015., L 75, str. 20.)
      
         (2)  SL 2014., L 190, str. 45.